Garantijas depozīts ir atrunāts katras valsts auto nomas noteikumos. Izvēlieties valsti, kurā plānojiet nomāt automašīnu un iepazīstieties ar noteikumiem, kuros ir atruna par depozīta apmēru.
Baltijas valstīs depozīta apmērs ir atkarīgs no izvēlētās automašīnas klases - sīkāku informāciju atradīsiet šeit.
Baltijas valstīs, izvēloties 0% pašrisku, depozīts būs 100 euro, kas kalpos kā garantija ceļu satiksmes noteikumu pārkāpumu gadījumos, nodotam auto ar tukšu degvielas bāku un citām riska situācijām.
Depozīta atgriešana. Sixt auto noma no savas puses garantē naudas atgriešanu tajā pašā vai nākamajā dienā pēc automašīnas pārbaudes, ja auto nomas vietā nodots bez bojājumiem un ceļu satiksmes noteikumu pārkāpumiem. Tas, cik ātri klients saņem iemaksāto drošības depozītu savā kontā, atkarīgs no bankas, kuru klients izmanto. Naudas atgriešanas laiks var būt līdz pat vienam mēnesim. Šādos gadījumos aicinām sazināties ar savu banku.
NB!: Sixt korporatīvajiem klientiem garantijas depozīts netiek ieturēts, jo Sixt auto nomas izsniegtā korporatīvā karte kalpo kā kredītkarte.